Un român a intrat într-un celebru magazin din Londra chiar în momentul în care în interior răsuna o manea cântată de Ionuț Cercel.
Secvențele filmate și distribuite pe TikTok arată că în difuzoarele magazinului Kingdom of Treats, locație renumită pentru dulciurile pe care le oferă, răsuna maneaua "Made in Romania" a lui Ionuț Cercel.
"În centrul Londrei și cântă melodia asta când intri în magazin, mai zi ceva!", a declarat românul care a filmat scena.
Marea Britanie este una dintre țările europene cu cele mai mari comunități de români.
Câteva dintre comentariile lăsate la videoclipul de pe TikTok au fost de-a dreptul savuroase: "Casierul este român, pariu" / "Boss, m-am văzut în clipul tău" / "Șeful de tură e român" / "În zona unde stau eu aud mereu muzică românească în magazine" / "Cotropim tot"